Кад бих био

Кад бих био песма, летео бих свуда,
Певао бих тихо о хиљаду чуда.
Будио бих птице у рано свануће,
Донео бих осмех у све дечје куће.

Кад бих био бајка, дворац бих саградио,
И у њему звезде сјајне бих засадио.
Витезови храбри и крила од свиле,
Код мене би увек добре виле биле.

Певао бих ветру, причао о гори,
О томе како се за доброту бори.
Шарене бих боје просуо по трави,
Да сваки твој санак постане онај прави.

[bookmark: _GoBack]Кад бих био песма, знао бих све ноте,
Донео бих радост у дечије животе.
Кад бих био бајка, са змајевима смелим,
Чаролију бих среће са свима да делим.

